Na temelju članka 12. i 38. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17, 151/22) i članka 26. Statuta Općine Kloštar Ivanić („Glasnik Zagrebačke županije“ broj 13/21) Općinsko vijeće Općine Kloštar Ivanić na 19. sjednici održanoj dana 06.05.2024. godine donijelo je

**ODLUKU**

**o donošenju Plana razvoja Općine Kloštar Ivanić za razdoblje od 2023. do 2030. godine**

**Članak 1.**

Ovom Odlukom donosi se Plan razvoja Općine Kloštar Ivanić za razdoblje od 2023. do 2030. godine. Planom su utvrđeni posebni ciljevi, mjere i aktivnosti budućeg razvoja Općine Kloštar Ivanić te su identificirani ključni projekti, a sve u svrhu daljnjeg gospodarskog, socijalnog i društvenog razvoja lokalne zajednice.

**Članak 2.**

Plan je temeljni strateški dokument kojim su se definirali smjerovi društvenog i gospodarskog razvoja na lokalnoj razini u srednjoročnom vremenskom razdoblju od 2023. do 2030. godine oslanjajući se na strateške ciljeve iz Nacionalne razvojne strategije Republike Hrvatske do 2030. godine te sektorskih i višesektorskih strategija.

**Članak 3.**

Plan razvoja Općine Kloštar Ivanić vrijedi za plansko razdoblje, a u slučaju potreba za usklađivanjem i izmjenama, isti će se mijenjati sukladno relevantnoj zakonodavnoj regulativi.

**Članak 4.**

Ova Odluka stupa na snagu osmi dan od dana objave u „Glasniku Zagrebačke županije“.

KLASA: 301-01/23-01/01

URBROJ: 238-14-01-24-17

Kloštar Ivanić, 06.05.2024.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA

Miljenko Majdek