Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13, 123/47, 98/19, 144/20) i članka 26. Statuta Općine Kloštar Ivanić (Glasnik Zagrebačke županije broj 13/21) Općinsko vijeće Općine Kloštar Ivanić na 19. sjednici održanoj dana 06.05.2024. godine donijelo je

**O D L U K U**

**o davanju suglasnosti na sklapanje Sporazuma o sufinanciranju nabave vozila za hitnu medicinsku pomoć za potrebe Zavoda za hitnu medicinu Zagrebačke županije Ispostava Ivanić-Grad**

**I.**

Daje se suglasnost Općinskom načelniku za sklapanje Sporazuma o sufinanciranju nabave vozila za hitnu medicinsku pomoć za potrebe Ispostave Zavoda za hitnu medicinu Zagrebačke županije u Ivanić-Gradu, Omladinska ulica 25., kao i poduzimanje svih potrebnih radnji vezano uz realizaciju navedenog sufinanciranja za što su sredstva osigurana Proračunom Općine Kloštar Ivanić, Aktivnost: A102001 Sufinanciranje hitne službe Ivanić-Grad.

**II.**

Prijedlog Sporazuma o sufinanciranju nabave vozila za hitnu medicinsku pomoć za potrebe Zavoda za hitnu medicinu Zagrebačke županije Ispostava Ivanić-Grad sastavni je dio ove odluke.

**III.**

Odluka stupa na snagu danom donošenja a objavit će se u „Glasniku Zagrebačke županije“.

KLASA: 402-01/24-01/018

URBROJ: 238-14-01-24-3

Kloštar Ivanić, 06.05.2024.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA

Miljenko Majdek