Na temelju članka 49. Zakona o poljoprivrednom zemljištu (NN br. 20/18, 115/18, 98/19 i 57/22) i članka 26. Statuta Općine Kloštar Ivanić (Glasnik Zagrebačke županije br. 13/21) Općinsko vijeće Općine Kloštar Ivanić na 19. sjednici dana 06.05.2024. godine donijelo je

**I Z V J E Š Ć E**

**O IZVRŠENJU PROGRAMA**

**korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Ivanić za 2023. godinu**

**Članak 1.**

Program korištenja sredstva od zakupa, prodaje, prodaje izravnom pogodbom,

Privremenog korištenja i davanja na korištenje izravnom pogodbom poljoprivrednog zemljišta u vlasništvu RH objavljen je u „Glasniku Zagrebačke županije“ broj 51/22. Sredstva su planirana u iznosu 46.617,00 eura, a planirano je da će se utrošiti za provedbu mjera u poljoprivredi Općine Kloštar Ivanić kao i za provođenje aktivnosti vezanih uz raspolaganje poljoprivrednim zemljištem.

U razdoblju od 1. siječnja do 31. prosinca 2023. godine ostvaren je prihod od prodaje, zakupa i privremenog korištenja zemljišta u vlasništvu Republike Hrvatske na području Općine Kloštar Ivanić kako slijedi:

* od prodaje …………………………………………….6.668,27 eur,
* od zakupa i korištenja………………………………..14.405,87 eur.

**Članak 2.**

Prihod ostvaren od prodaje državne poljoprivredne zemlje u iznosu od 6.668,27 eura

utrošen je za subvencije premije osiguranja u poljoprivredi iznos od 2.315,39 eura, te za

održavanje poljoprivredne infrastrukture iznos od 4.352,88 eura.

Prihod od zakupa i korištenje državne poljoprivredne zemlje u iznosu od 14.405,87 eura kuna utrošen je za sufinanciranje troškova umjetnog osjemenjivanja krava plotkinja iznos od 1.221,00 eur, subvencije uzgojno selekcijskog rada pasmine konja Hrvatski posavac i Hrvatski hladnokrvnjak iznos od 254,84 eura, održavanje poljoprivredne infrastrukture iznos od 7.193,66 eura, sufinanciranje troškova umjetnog osjemenjivanja krmača iznos od 1.898,25 eura, sufinanciranje kupnje ograde za nasade i životinje na području Općine Kloštar Ivanić u iznosu 1.071,58 eura te održavanje prometne infrastrukture iznos od 2.766,54 eura.

**Članak 3.**

Izvješće o izvršenju Programa korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Ivanić za 2023. godinu stupa na snagu danom donošenja, a objavit će se u Glasniku Zagrebačke županije.

KLASA: 320-01/24-01/004

URBROJ: 238-14-01-24-2

Kloštar Ivanić, 06.05.2024.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Miljenko Majdek